b"\n_START_ARTICLE_\nWichard von Alvensleben\n_START_SECTION_\nBiografia\n_START_PARAGRAPH_\nWichard von Alvensleben nasqu\xc3\xa9 al Regne de Sax\xc3\xb2nia en el si d'una fam\xc3\xadlia aristocr\xc3\xa0tica, i era cavaller de l'Orde de Sant Joan de Jerusalem, cosa que el predisposava a participar en obres filantr\xc3\xb2piques i caritatives. Havent estudiat Agricultura i Dret, abans de la Segona Guerra Mundial treball\xc3\xa0 a les finques de la seva primera esposa i en altres que an\xc3\xa0 adquirint. El 1939 entr\xc3\xa0 al servei de la Wehrmacht com a capit\xc3\xa0 i fou destinat a Pol\xc3\xb2nia, Fran\xc3\xa7a, R\xc3\xbassia (on fou ferit el 1941, i condecorat), \xc3\x80frica i It\xc3\xa0lia. La seva esposa es su\xc3\xafcid\xc3\xa0 el 29 de gener del 1945 davant l'arrivada de l'Ex\xc3\xa8rcit Roig._NEWLINE_A finals d'abril del 1945, els darrers dies de la guerra, un grup de 139 presoners d'alt est\xc3\xa0nding foren traslladats al Tirol sota la cust\xc3\xb2dia de les SS. Una delegaci\xc3\xb3 dels presoners, entre els quals hi havia un bon nombre d'alemanys (68, incloent-hi els austr\xc3\xadacs), contact\xc3\xa0 amb comandaments de l'ex\xc3\xa8rcit alemany, identificant-se i posant de manifest que es temien que podien ser executats en vistes a un final de la guerra desfavorable al Reich. Aleshores, una unitat militar a les ordres del capit\xc3\xa0 von Alvensleben es despla\xc3\xa7\xc3\xa0 per protegir els presoners. Superats en nombre, els gu\xc3\xa0rdies de les SS es retiraren tot abandonant els presoners i, davant d'aix\xc3\xb2, von Alvensleben decid\xc3\xad alliberar-los. La majoria es refugiaren al Tirol del Sud fins a l'arrivada de les tropes americanes._NEWLINE_Von Alvensleben fou fet presoner i alliberat la tardor del 1945. Despr\xc3\xa9s de la guerra es torn\xc3\xa0 a casar, de manera que torn\xc3\xa0 a disposar de finques agr\xc3\xadcoles per treballar-hi, i particip\xc3\xa0 en una organitzaci\xc3\xb3 ben\xc3\xa8fica luterana. Mor\xc3\xad als 80 anys d'edat."